**ÚV SR – Dodatok č. 1/2022 k zmluve č. 867/2021**

**DODATOK č. 1**

**k Zmluve o spolupráci a podpore pri zabezpečovaní realizácie**

**PROGRAMU ,,Tréneri v škOlE“**

uzavretej podľa § 269 odsek 2 zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“)

(ďalej len „**Dodatok**“)

uzatvorený medzi

Názov: **Úrad vlády Slovenskej republiky**

Sídlo: Námestie slobody 1, 813 70 Bratislava 1

IČO: 00 151 513

V mene ktorého koná: Július Jakab, vedúci Úradu vlády Slovenskej republiky

Ambasádor programu: Karol Kučera, Splnomocnenec vlády Slovenskej republiky pre mládež a šport

web: <https://www.sport.vlada.gov.sk/treneri-v-skole/>; <https://sites.google.com/view/trenerivskole/domov>;

 www.trenerivskole.sk;

 www.trenerivskole-portal.sk

(ďalej len **,,ÚV SR“**)

a

Názov: Základná škola

Sídlo: Hlboká cesta 4, 811 04, Bratislava

IČO: 31810934

V mene ktorej koná: Mgr. Michal Drgáň

(ďalej len **,,Škola“**)

(ÚV SR a Škola ďalej jednotlivo ako „**Zmluvná strana**” a spoločne ako „**Zmluvné strany**”)

**Preambula**

1. Zmluvné strany dňa 8.10.2021 uzatvorili Zmluvu o spolupráci a podpore pre zabezpečovaní realizácie programu „Tréneri v škole“ č. 867/2021, predmetom ktorej je záväzok ÚV SR zabezpečiť kvalifikovaných vyškolených trénerov, prostredníctvom ktorých bude participovať pri výučbe 1 hodiny telesnej a športovej výchovy týždenne v priestoroch Školy v dohodnutom termíne, poskytnúť športové pomôcky, rozlišovacie dresy s logom programu a krytie iných nevyhnutných nákladov na realizáciu programu, s ktorými ÚV SR udelí výslovný predchádzajúci súhlas, a po skončení realizácie programu poskytnúť Škole športové pomôcky a rozlišovacie dresy do trvalého užívania a Škola sa zaväzuje plniť si povinnosti súvisiace najmä so zabezpečením organizácie aktivít, ktoré jej vyplývajú z účasti na programe a poskytnúť spoluprácu pre úspešnú realizáciu programu a jeho vyhodnotenie, a to v súlade s programom a za podmienok dohodnutých (ďalej len „Zmluva“). Zmluva nadobudla účinnosť dňa 8.10.2021.

**Článok I
Predmet Dodatku**

Zmluvné strany sa dohodli, že:

1. V celej zmluve sa termíny „*športová a telesná výchova*“ a „*telesná výchova*“ nahrádzajú termínom: „*telesná a športová výchova*“ v príslušnom tvare.
2. V celej zmluve sa termín „*projekt*“ nahrádza termínom: „*program*“ v príslušnom tvare.
3. V ods. 1 Preambuly Zmluvy sa koniec prvej vety v znení *„žiakov 1. a 2. ročníka základnej školy“* nahrádza nasledovným znením: *„žiakov základnej školy, primárne však žiakov 1. a 2. ročníka základnej školy“.*
4. Odsek 4 Preambuly Zmluvy sa nahrádza nasledovným znením:

„*4.* *Predbežne je realizácia programu plánovaná počas školských rokov 2022/2023 až 2024/2025. Program má záujem sa rozširovať na základných školách po celom území Slovenska. Program prebieha počas školského roka v rámci 1 vyučovacej hodiny telesnej a športovej výchovy týždenne v jednej triede Školy, počas ktorej sa pre žiakov realizuje vybraná športovo-pohybová aktivita. Z programu ÚV SR je možné financovať maximálne 5 (slovom: päť) tried na jednej Škole. V prípade, ak má Škola záujem o rozšírenie aktivít aj do ďalších tried, môže tak urobiť len za podmienok ustanovených v tejto Zmluve. Organizáciu vybranej športovo-pohybovej aktivity zabezpečujú kvalifikovaní vyškolení tréneri za prítomnosti pedagóga. Žiaci by sa mali zdokonaľovať v športovej gramotnosti podľa platných smerníc vzdelávania. Za hodinu telesnej a športovej výchovy bude zodpovedný pedagóg, kvalifikovaný vyškolený tréner je vnímaný ako výpomoc pre skvalitnenie vyučovacej hodiny*.“

1. Článok I ods. 1 Zmluvy sa nahrádza nasledovný znením:

*„1.* *Predmetom a účelom tejto Zmluvy je vymedzenie vzájomných práv a povinností Zmluvných strán pri realizácii programu. ÚV SR sa zaväzuje zabezpečiť kvalifikovaných vyškolených trénerov, prostredníctvom ktorých bude participovať pri výučbe 1 hodiny telesnej a športovej výchovy týždenne v priestoroch Školy v dohodnutom termíne, poskytnúť športové pomôcky, rozlišovacie dresy s logom programu a krytie iných nákladov nevyhnutných na realizáciu programu, s ktorými ÚV SR udelí výslovný predchádzajúci súhlas, a po skončení realizácie programu poskytnúť Škole športové pomôcky a rozlišovacie dresy do trvalého užívania a Škola sa zaväzuje plniť si povinnosti súvisiace najmä so zabezpečením organizácie aktivít, ktoré jej vyplývajú z účasti na programe a poskytnúť spoluprácu pre úspešnú realizáciu programu a jeho vyhodnotenie (prioritné nastavenie rozvrhov, odoslanie dotazníka pre zapojených učiteľov), a to v súlade s programom a za podmienok dohodnutých v tejto Zmluve.“*

1. V čl. II Zmluvy sa pred ods. 1 vkladá nový ods. 1, ktorý znie:

„*1.* *ÚV SR hradí finančné prostriedky na fungovanie programu v najviac 5 (slovom: piatich) triedach Školy. Predbežne plánovaná realizácia programu počas školských rokov 2022/2023 až 2024/2025 je viazaná na získanie finančných prostriedkov. V ostatných triedach Školy je možné realizovať program len v prípade, ak Škola zabezpečí financovanie nákladov potrebných na odmeny pre trénerov programu, a to na základe samostatných zmlúv uzatvorených priamo s trénermi programu, v takom prípade Škola nebude mať nárok na ďalšie športové pomôcky a rozlišovacie dresy.“*

Doterajšie odseky 1 až 6 sa označujú postupne ako odseky 2 až 7.

7. V čl. II Zmluvy sa v ods. 2 za písm. s) vkladajú nové písmená, ktoré znejú:

 „*t)* že *v prípade, ak sa rozhodne zapojiť vyšší počet tried, ako je garantovaný touto Zmluvou podľa čl. II ods. 1;:*

*- znášať náklady vzniknuté na odmenu trénerov z vlastných zdrojov,*

*- zachovávať hodnoty a princípu programu a podieľať sa na realizácii programu v súlade s jeho zásadami,*

 *u) zapojiť do programu väčší počet tried ako je garantovaný touto Zmluvou podľa čl. II ods. 1 len po predchádzajúcej komunikácii s koordinátorom programu,*

 *v) prihlásiť sa do portálu Tréneri v škole na webe* [*www.trenerivskole-portal.sk*](http://www.trenerivskole-portal.sk) *prostredníctvom údajov, ktoré budú kontaktnej osobe Školy odoslané do 2 mesiacov po uzavretí tejto Zmluvy, do 2 mesiacov od doručenia údajov kontaktnej osobe Školy,*

 *w) priradiť každému trénerovi hodnotenie na portáli* [*www.trenerivskole-portal.sk*](http://www.trenerivskole-portal.sk) *do konca príslušného školského roka,*

*x) na požiadanie ÚV SR poskytnúť informácie o počte odučených hodín telesnej a športovej výchovy v rámci projektu, informácie o počte žiakov a iné štatistické údaje potrebné na vyhodnotenie programu.“*

8. V čl. II Zmluvy sa za ods. 3 vkladá nový ods. 4, ktorý znie:

„*4.* *Zmluvné strany sa dohodli, že odmenu trénera programu v zmysle čl. II ods. 1 tejto Zmluvy nemožno dohodnúť priaznivejšie ako sú nároky a plnenia trénerov programu voči ÚV SR. V prípade dôvodného podozrenia z porušenia záväzku podľa predchádzajúcej vety tohto odseku si ÚV SR vyhradzuje právo túto Zmluvu vypovedať. Za týmto účelom sa Zmluvné strany dohodli, že Škola je povinná na požiadanie ÚV SR poskytnúť potrebnú súčinnosť pri objasňovaní podozrenia, vrátane všetkých potrebných dokumentov.“*

Doterajšie odseky 4 až 7 sa označujú postupne ako odseky 5 až 8.

1. V čl. II Zmluvy sa za ods. 8 vkladá nový ods. 9, ktorý znie:

„*9. ÚV SR si vyhradzuje právo meniť podmienky realizácie programu.“*

1. V čl. V sa ods. 1 Zmluvy nahrádza nasledovným znením:

„*1.* *Zmluvné strany sa dohodli, že táto Zmluva sa uzatvára na dobu určitú, a to do skončenia školského roka 2024/2025, prípadne do skončenia fungovania programu, resp. do úplného splnenia povinností Zmluvných strán podľa tejto Zmluvy.“*

**Článok II**

**Záverečné ustanovenia**

1. Ostatné ustanovenia Zmluvy, ktoré neboli upravené týmto Dodatkom, ostávajú nezmenené a v platnosti.
2. Tento Dodatok je povinne zverejňovaný v zmysle zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov. Tento Dodatok nadobúda platnosť dňom jeho podpísania všetkými Zmluvnými stranami a účinnosť dňom nasledujúcim po dni jeho zverejnenia v Centrálnom registri zmlúv vedenom ÚV SR.
3. Tento Dodatok je vyhotovený v 4 identických rovnopisoch, z ktorých ÚV SR dostane 2 rovnopisy a Škola rovnako 2 rovnopisy.
4. Zmluvné strany vyhlasujú, že si Dodatok prečítali, porozumeli jeho obsahu, tento predstavuje ich vážnu a slobodnú vôľu, neuzatvárajú ho v tiesni, ani za nápadne nevýhodných podmienok a na znak svojho súhlasu ho podpisujú.
5. Tento Dodatok tvorí neoddeliteľnú súčasť Zmluvy.

V Bratislave dňa................. V Bratislave dňa .................

**Za ÚV SR: Za Školu:**

...................................... ..........................................

Július Jakab Mgr. Michal Drgáň

vedúci Úradu vlády Slovenskej republiky riaditeľ/riaditeľka školy